cyanic-selkie/wikianc huggingface dataset:
Meltdown (ievainojamība)
Meltdown ietekmē ļoti daudzas sistēmas, tās publiskošanas brīdī tās bija visas Microsoft Windows versijas, iPhone telefonus un Apple datorus, gandrīz visas Linux versijas, izņemot pašas jaunākās, daudzus serverus un mākoņskaitļošanas pakalpojumus un potenciāli arī lielu vairumu viedo un iegulto ierīču, kas izmanto ARM procesorus (mobilās iekārtas, viedie televizori un citi), ieskaitot plašu spektru tīkla iekārtu. Novērots, ka programmatūras līmeņa apejas risinājums atsevišķos gadījumos samazina ātrdarbību par 5–30%, taču uzņēmumi, kas veikuši šos labojumus, ziņo par minimālu ietekmi veikto pārbaužu ātrdarbībā.
2018. gada janvārī Meltdown tika piešķirts CVE identifikators 2017-5754. Par šo ievainojamību tika ziņots vienlaicīgi ar citu ievainojamību, Spectre, kam piemīt daļa, bet ne visas iezīmes.
Juvelierizstrādājums
Juvelierizstrādājums jeb dārglieta ir mazs, dekoratīvs priekšmets, ko izmanto sevis izgreznošanai. Pie juvelierizstrādājumiem pieder dažādas piespraudes, gredzeni, kaklarotas, auskari, rokassprādzes u. c. Juvelierizstrādājumu var piestiprināt pie ķermeņa vai drēbēm.
Daudzus gadsimtus dažādi juvelierizstrādājumi tikuši izgatavoti no dārgmetāliem (bieži kopā ar dārgakmeņiem), tomēr izmantoti arī citi materiāli, piemēram, gliemežvāku čaulas un augu materiāli. Juvelierizstrādājumi ir vieni no pasaulē vecākajiem arheoloģiskajiem artefaktiem — vecākie zināmie juvelierizstrādājumi ir datējami kā 100 000 gadus veci.
Ceroklis
Ceroklis ir senlatviešu dievība. Kardināla Valenti 1604. gada aprakstā dievs Corakle aprakstīts kā velns no pazemes. Minēts 1606. gadā jezuīta Jāņa Stribinga ziņojumā par Rēzeknes un Ludzas apriņķa iedzīvotājiem, kam Ceroklis, Ceroklītis vai Cerokliņš (Dewing Cereklicing, Cerekling) esot lauku un labības dievs. 1618. gadā Cēsu jezuīti raksta, ka Ceroklim ziedojot pirmo kumosu no ēdiena un pirmo malku no dzēriena, izlejot to zemē. Ceroklis esot viesmīlības dievs no pazemes (hospitalitatis ille ex orco deus). Stribings raksta, ka Ceroklis ir lauku un labības dievs, kura atbalstu izlūdzas, ziedojot vistu, sivēnu vai vērsi. Vīrieši ziedojot pie ozola, bet sievietes pie liepas. Tāpēc šķiet, ka Ceroklis vairāk bijis zemes un pazemes dievs, kas atbildējis par auglību.
Snēpele
Snēpele ir ciems Kuldīgas novada Snēpeles pagastā, pagasta centrs. Izvietojies pagasta vidusdaļā autoceļu V1294 un V1296 krustojumā 15,5 km no novada centra Kuldīgas un 175 km no Rīgas. Snēpelē atrodas pagasta pārvalde, Kuldīgas Centra vidusskolas Snēpeles filiāle, tautas nams, bibliotēka, doktorāts, aptieka, veikals, luterāņu un baptistu baznīcas, vairāki uzņēmumi. Apdzīvotā vieta izveidojusies ap bijušās Snēpeles muižas (Schnepeln) centru, izaugusi pēckara gados kā kolhoza «Snēpele» un ciema padomes centrālais ciemats. Snēpeles muižas apbūve (pils, kalpu māja, spirta brūzis; 19. gadsimta pirmā puse) un Snēpeles pagastmāja (1878) ir vietējas nozīmes kultūrvēstures pieminekļi.
Slāpekļa dioksīds
Slāpekļa dioksīds jeb slāpekļa(IV) oksīds (NO2) ir slāpekļa un skābekļa binārais savienojums. Slāpekļa dioksīds rodas, gaisā sadaloties vai reaģējot visiem pārējiem slāpekļa oksīdiem (izņemot dislāpekļa oksīdu), tādēļ ar terminu 'slāpekļa oksīds', ja nav norādīts precīzāk, ķīmijā parasti saprot slāpekļa dioksīdu. NO2 ir viegli sašķidrināma gāze raksturīgā sarkanbrūnā krāsā, ar ļoti asu smaku.
Indostāna
Indostāna (ur, hi, Hindustān — ‘Indas zeme’) vai Indostānas pussala ir pussala Dienvidāzijā. To apskalo Indijas okeāna Arābijas jūra rietumos, Lakšadvīpas jūra dienvidos un Bengālijas līcis austrumos. Ziemeļu robeža tiek vilkta pa līniju starp Indas un Gangas deltām. Pussalā izvietojusies lielākā daļa Indijas un daļa no Pakistānas un Bangladešas.
Slāpekļa dioksīds
Iegūšana
Laboratorijas apstākļos NO2 iegūst, iedarbojoties ar koncentrētu slāpekļskābi uz varu:
Indostāna
Lielāko daļu pussalas aizņem Dekānas plakankalne, rietumu daļā — Rietumgāti ar augstāko virsotni Anaimudi, austrumdaļā — Austrumgāti. Blīvs upju tīkls, lielākās ir Narmada, Godavāri, Krišna.
Slāpekļa dioksīds
Iegūšana
Izmanto arī svina(II) nitrāta uzmanīgu termisko sadalīšanu:
Indostāna
Nosaukums cēlies no senpersiešu valodas vārda Hindu, kas savukārt atvasināts no Indas upes sanskrita nosaukuma Sindhu. Senpersu valodā cilvēkus, kas dzīvoja aiz Indas upes, apzīmēja Hinduš. Kombinācijā ar avestas piedēkli -stān ("zeme") izveidojās apzīmējums zemei otrpus (no Persijas puses skatoties) Indas upei. Plašāku pielietojumu šis termins ieguva Mogulu impērijas laikā, kad tie šādi sauca savu domīniju ar centru Deli.
Slāpekļa dioksīds
Molekulas uzbūve
NO2 molekulā kopā ir 17 vērtības elektroni, tādēļ viens no tiem ir nesapārots (molekula ir brīvais radikālis). Tas nosaka arī NO2 paramagnētismu. NO2 molekulai ir leņķveida forma, jo centrālā slāpekļa atoma valences orbitāles ir sp2 hibridizācijas stāvoklī. Abu N−O saišu kārta NO2 molekulā ir 1,5 un nesapārotais elektrons atrodas nesaistošajā molekulārajā orbitālē (tas nosaka NO2 lielāku tieksmi uz dimerizāciju, nekā NO gadījumā, kur nesapārotais elektrons ir irdinošajā orbitālē).
Pievienojot vēl vienu elektronu, no NO2 rodas nitrītjons NO2−, kam arī ir leņķiska forma. Sārmu un sārmzemju metālu nitrīti jeb slāpekļpaskābes sāļi ir pavisam stabilas vielas.
Ja nesapārotais elektrons NO2 molekulai tiek atņemts, rodas nitroniljons jeb nitronija jons NO2+. Tam ir lineāra forma un tā ķīmiskās saites ir divkāršas. Ir pazīstami nitronija sāļi (piemēram, nitronija perhlorāts [NO2]ClO4), kas ir ķīmiski ļoti aktīvas vielas. No kovalentajiem nitronija savienojumiem ir pazīstams nitronilfluorīds NO2F, kas ir ļoti spēcīgs oksidētājs. Arī kristālisks slāpekļa(V) oksīds N2O5 ir uzskatāms par nitronija nitrātu [NO2]NO3, jo sastāv no nitronija un nitrāta joniem.
Ķīmiskās īpašības
NO2 iedarbojoties ar ūdeni vai sārmu šķīdumiem, notiek disproporcionēšanās:
Slāpekļa dioksīds ir ķīmiski aktīvs, tā atmosfērā deg tādas vielas kā ogleklis (ogles formā), sērs, fosfors.
Izmantošana
Slāpekļa dioksīdu lieto kā nitrējošu aģentu.
Pāvila 1. vēstule tesaloniķiešiem
'''Pāvila 1. vēstule tesaloniķiešiem''' ir viena no Jaunās Derības vēstulēm, par kuras autoru tradicionāli uzskata apustuli Pāvilu. Pirmā vēstule tesaloniķiešiem, iespējams, bija pirmā no Pāvila sarakstītajām vēstulēm, tāpat tiek uzskatīts, ka vēstule tikusi sarakstīta mūsu ēras 52. gada beigās, tādējādi šī ir pirmā sarakstītā Jaunās Derības grāmata.
Artūrs Bērziņš (basketbolists)
Artūrs Bērziņš (dzimis Ogrē) ir bijušais latviešu basketbolists, spēlējis spēka uzbrucēja pozīcijā, bijis Latvijas izlases dalībnieks. Trīskārtējs Latvijas čempions, panākumus izcīnot trīs dažādos klubos. Pēc spēlētāja karjeras beigām pievērsies trenera darbam, trenē bērnus Ogres sporta skolā.
2009. gadā BK Ventspils sastāvā A. Bērziņš pirmo reizi kļuva par LBL čempionu. Nākamo Latvijas čempiontitulu izcīnīja 2015. gadā, spēlējot Rīgas VEF. Vasarā pārcēlās uz Valmieras klubu un 2016. gadā "Valmiera/Ordo" sastāvā atkal kļuva par LBL čempionu, palīdzot klubam gūt pirmo uzvaru tā vēsturē, pie tam A. Bērziņš tika atzīts par finālsērijas labāko spēlētāju.
2018. gada septembrī paziņojis par spēlētāja karjeras beigšanu.
Pēc spēlētāja karjeras beigām pievērsies trenera darbam, trenē bērnus Ogres sporta skolā. Bijis Latvijas U-19 izlases galvenā trenera Nikolaja Mazura asistents 2019. gada U-19 Pasaules čempionātā.
Boeing 767
Boeing 767 ir ASV aviobūves kompānijas Boeing Commercial Airplanes lielo attālumu reaktīvo divu dzinēju pasažieru lidmašīnu sērija. Šīs sērijas lidmašīnās ir sēdvietas 181—375 pasažieriem un atkarībā no modeļa tā var veikt 7130—11 825 km lielus attālumus.
Boeing 767 tiek ražotas kopš 1981. gada, līdz 2018. gada beigām ir uzbūvētas 1118 lidmašīnas. Pirmais lidojums ar Boeing 767 notika. Viena 767-200ER lidmašīna maksā 160,2 miljonus ASV dolāru, 767-300ER — 182,8 miljonus, 767-300F — 185,4 miljonus un 767-400ER — 200,8 miljonus.
Vilis Siliņš
Vilis Siliņš (1874—1935) bija latviešu zemnieku kooperācijas kustības darbinieks, Kurzemes Zemes sapulces un Kurzemes Pagaidu zemes padomes loceklis, Latviešu Pagaidu Nacionālās padomes valdes loceklis (1917).
Dzīvesgājums
Dzimis 1874. gada 19. maijā Šederes pagasta Akmeņu (Šteinburgas) muižā. Nodibināja Ilūkstes apriņķa lauksaimniecības biedrību "Grauds". Piedalījās 1905. gada revolūcijā, pēc tās sakāves 1906. gada sākumā devās bēgļu gaitās uz Somiju, vēlāk uz Šveici. 1910. gadā finansēja Franča Kempa vēsturiskās apceres "Latgalieši" izdošanu. Pēc Februāra revolūcijas 1917. gada 27. aprīlī Tērbatā Kurzemes Zemes sapulces deputāti viņu ievēlēja par Kurzemes Pagaidu zemes padomes locekli.
Pēc Oktobra revolūcijas viņš kā Kurzemes Pagaidu zemes padome loceklis no līdz  Valkā piedalījās latviešu partiju un sabiedrisko organizāciju sanāksmē, kur viņu ievēlēja par Latviešu Pagaidu Nacionālās padomes valdes locekli.
Pēc 1920. gada bija Latvijas Tautas bankas padomes loceklis, Starptautiskās kooperācijas alianses centrālkomitejas loceklis. Sakarā ar V. Siliņa kooperatīvās darbības 25 jubileju Rainis iesūtīja žurnālam "Kopdarbība" atmiņas par jubilāru. 1932. gadā pārcēlās uz savu Randenes muižu pie Daugavpils, kur pavadīja pēdējos mūža gadus.
Miris 1935. gada 14. martā Randenē, apbedīts Birķeneļu kapos.
Indulis
Indulis var būt:
Norbits
"Norbits" (en) ir 2007. gada ASV kinokomēdija, kuras režisors ir Braiens Robinss. Filmā galvenās lomas atveido Edijs Mērfijs, Tendiveja Ņūtone, Edijs Grifins, Terijs Krjūss un Kuba Gudings jaunākais.
Filmas "Norbits" pirmizrāde notika. Filma guva finansiālus panākumus, nopelnot 159,3 miljonus ASV dolāru pie 60 miljonu budžeta. Tā saņēma negatīvas kritiķu atsauksmes un tika nominēta astoņām Zelta avenes balvām, kā arī Amerikas Kinoakadēmijas balvai kategorijā "Labākais grims un matu sakārtojums".
Norvīdžena līcis
Norvīdžena līcis (en — ‘Norvēģu līcis’) ir jūras līcis Kanādas Arktikā. Izvietojies Karalienes Elizabetes salu grupas austrumdaļā starp Devonas salu dienvidos, Elsmīras salu austrumos, Aksela Heiberga salu ziemeļos un Kornvolas salu rietumos. Kārdigana šaurums un Hellgeits dienvidos līci savieno ar Džonsa šaurumu un tālāk ar Bafina līci, Jūrikas šaurums ziemeļaustrumos — ar Nansena šaurumu, Masi šaurums ziemeļrietumos — ar Pīrija un Sverdrupa šaurumiem, bet rietumos ziemeļos un dienvidos no Kornvolas salas no līča atzarojas Hendriksena un Belčera šaurumi. Krasti stipri izroboti; līča ziemeļaustrumos Elsmīras salā iestiepjas 120 km garais Baumaņa fjords. Līča vidū divas lielas salas — Greiema sala un Bakingema sala. Līcis lielāko daļu gada pildīts ar ledu. Krasti neapdzīvoti.
Jonass Kempainens
Jonass Kempainens (fi, dzimis ) ir somu hokejists, spēlē uzbrucēja pozīcijā. Pašlaik (2018) Kempainens pārstāv KHL komandu Ufas "Salavat Julajev". Iepriekš Kempainens ir pārstāvējis Somijas hokeja līgas klubus Pori "Ässät", Hemēnlinnas HPK, Oulu "Kärpät" un KHL klubu Novosibirskas "Sibirj".
Somijas hokeja izlases sastāvā ir spēlējis divos Pasaules čempionātos un 2018. gada ziemas olimpiskajās spēlēs.
Kleomeds (krāteris)
Kleomeda krāteris izveidojies pirms apmēram 3,9 miljardiem gadu. Tā valnis ir stipri cietis no vēlākiem triecieniem, vaļņa dienviddaļa jau stipri nolīdzinājusies. Uz tās atrodas neliels krāteris Kleomeds C (Ø 14 km). Kopumā valnis virs krātera dibena paceļas 2,400 – 3,000 m augstumā. Krātera dibenu sedz izplūdusī bazalta lava. Nedaudz uz ZR no krātera pamatnes centra paceļas vairākas virsotnes (augstākā ~ 1 km). Krātera ZA daļā atrodas plaisa Rima Cleomedes, kas izveidojusies, atdziestot izplūdušajai lavai.
Uz ZR no krātera atrodas Tralless (Ø 44 km) (daļēji sedz Kleomeda valni), uz ziemeļiem Burkharts (Ø 54 km), uz austrumiem Delmots (Ø 32 km).
Pavadoņkrāteri
Uz Mēness kartēm šie krāteri tiek apzīmēti ar burtu uz krātera malas, kas ir tuvāk Kleomeda krāterim.
Embūtes pilsdrupas
Embūtes pilsdrupas ir paliekas no Kurzemes bīskapijas mūra pils (de) un muižas (Schloss Ambothen) Embūtē. Mūra pils bija celta aizsardzībai pret Lietuvas dižkunigaitijas karaspēka iebrukumiem 13. un 14. gadsimtā. Embūtes pilsmuižas kungu māja celta 18. gadsimta sākumā, nodedzināta 1920. gadā un vairs nav atjaunota.
Vēsture
Kurzemes bīskapija Embūtes pilsnovadu savā pārvaldībā ieguva pēc Kursas valsts sadalīšanas 1253. gadā. Embūtes bīskapa pils celta apmēram puskilometru no senā kuršu Embūtes pilskalna (Anbotens jeb tautā saukts par "Induļa pilskalnu") Lankas upes labajā krastā. Pils būve uzsākta jau 1265. gadā Livonijas ordeņa mestra Konrāda fon Manderna laikā. Pils bija Kurzemes bīskapijas Embūtes fogta un kapitāna rezidence, bet reizēm tajā uzturējās arī Kurzemes bīskapi.
1537. gadā Embūtes pili savā īpašumā ieguva Aizputes pilskungs Heikings. 1560. gadā Dānijas karalis Frīdrihs II atpirka Kurzemes bīskapa tiesības uz Embūti par labu savam jaunākajam brālim Magnusam. 1576. gadā Embūtes pili savā īpašumā ieguva viņa vasalis Krīdeners, bet uz Embūtes pili savas pretenzijas pieteica arī Priekules muižas īpašnieks Korfs.
Piltenes mantojuma kara laikā 1583. gada 31. maijā Embūtes pili ieņēma poļu pulkvedis A. Oborskis, bet 21. augustā karalis Stefans Batorijs pili uzdāvināja Ketleru dzimtai. 1585. gadā Dānija pilnībā atteicās no bijušās Kurzemes bīskapijas teritorijas par labu Polijas-Lietuvas ūnijai. 1617. gadā Embūte iekļauta autonomajā Piltenes apgabalā, Polijas-Lietuvas ūnijas sastāvā. 1595. gadā karalis Sigismunds II Augusts apstiprināja Ketleru tiesības uz Embūtes pili, kuru viņi 1653. gadā par 50 tūkstošiem florīnu pārdeva Emeriham fon Mirbaham.
Peloponēsas glodene
Peloponēsas glodene (Anguis cephalonnica) ir glodeņu dzimtas (Anguidae) bezkāju ķirzaka, kurai ir endēmiska Grieķijas izplatība. Sastopama Peloponēsas pussalā un tuvējās Jonijas salās (Lefkadā, Kefalonijā un Zakintā) no jūras līmeņa līdz 1200 m virs jūras līmeņa.
Embūtes pilsdrupas
Vēsture
Lielā Ziemeļu kara laikā pili 1702. gadā izpostīja Zviedrijas karaspēks, pēc tam pils īpašnieks Fromholds fon Mirbahs pakalnā blakus vecajai pilij uzcēla jaunu muižas kungu māju. 1846. gadā Embūtes muižu iegādājās Oto fon Ostenzakens, bet 1910. gadā Hanss fon Hāns. Kad 1920. gada agrārās reformas laikā viņa atraitnei pili atsavināja, viņa devās uz Vāciju, bet pils neskaidros apstākļos nodega un pēc tam vairs netika atjaunota.
Apraksts
Pils pamatu laukums bija 30х50 metri, ap to bija uzbūvēts mūris, kas aizņēma visu pakalna virsotni. 9х20 metrus lielā dzīvojamā ēka atradās pils ziemeļaustrumu stūrī, tās apakšdaļa bija būvēta no laukakmeņiem, augšdaļa no ķieģeļiem. Pie ieejas bija sargtorņi 7 m diametrā.
Peloponēsas glodene
Izskats
Lai arī Peloponēsas glodene vizuāli atgādina čūsku, tomēr tā ir ķirzaka, kurai nav kāju un ķermenis ir garš un slaids. No čūskām to atšķir vairākas iezīmes: tai ir acu plakstiņi (tādu nav čūskām), tai ir neliels ausu atvērums (tādu nav čūskām) un mēle ir platāka, ar robiņu galā, nevis šķelta kā čūskai. Tai salīdzinājumā ar Eiropā dzīvojošo glodeni ir šaurāka galva un garāka aste, kas ir gandrīz puse no kopējā ķermeņa garuma.
Uzvedība
Uzturas mitrās mērenās joslas vietās: mežos (gan skujkoku, gan lapu koku), krūmājos, Vidusjūrai raksturīgajos augstu zālaugu krūmos, pļavās, ganībās, labības tīrumos, lauku dārzos, ceļmalu krūmos un upīšu krastos. Peloponēsas glodene samērā daudz laika pavada zem zemes un, izlīdusi virszemē, cenšas izvairīties no plašām, atklātām vietām. Labprāt uzturas sabirušu un trūdošu lapu kritalās, kurās mēdz ierakties, lai slēptos vai ieslīgtu ziemas miegā. Termoregulāciju glodene regulē, uzturoties ciešā kontaktā ar atbilstoša siltuma virsmām.
Ja glodenei draud briesmas, tā sasprindzina astes muskuļus, tādējādi atdalot asti no ķermeņa. Pēc atdalīšanās aste joprojām aktīvi lokās un svaidās apmēram 15 minūtes. Nomestās astes vietā izaug cita aste, bet nepilnīgi. Dzīves laikā glodene ik pa laikam maina ādu. Atšķirībā no čūskām āda mainās pa vairākiem posmiem (2—3).
Barība
Līdzīgi kā citas glodenes, arī Peloponēsas glodene barojas ar mīkstiem bezmugurkaulniekiem, piemēram, kailgliemežiem, jauniem gliemežiem un sliekām, nelielā daudzumā arī ar mīkstiem kukaiņiem un zirnekļiem. Upuris tiek noteikts, izmantojot redzi un ožu, smaržas daļiņas uztverot ar mēli, ko šauda ārā un iekšā.
Vairošanās
Lai gan glodene nav teritoriāla, tomēr vairošanās sezonas laikā tēviņa uzvedība kļūst samērā agresīva. Lai noturētu mātīti uz vietas, tēviņš to ar zobiem satver aiz galvas vai kakla, un ķermeņi savijas kopā. Pārošanās ilgst līdz 10 stundām. Peloponēsas glodene ir oldzīvdzemdētāja (olas attīstās mātes ķermenī un piedzimst dzīvi mazuļi), tā pārojas reizi divos gados. Piedzimst 3—28 mazuļi, visbiežāk apmēram 12. Mazuļiem piedzimstot, tos joprojām ieskauj olas membrāna.
Jānis Palcmanis
Jānis Palcmanis (dzimis, miršanas datums nav zināms) bija latviešu arheologs, mērnieks un politiķis.
Pēc Februāra revolūcijas 1917. gada augustā J. Palcmanis iestājās Latvju kareivju nacionālajā savienībā (LKNS), 1917. gada novembrī viņu ievēlēja par Latviešu Pagaidu Nacionālās padomes valdes priekšsēdētāja biedru. Latviešu Pagaidu Nacionālās padomes otrajā sesijā Pēterpilī 1918. gada 28.-31. (15.–18.) janvārī viņu pārvēlēja LPNP valdes sastāvā par priekšsēdētāja biedru. Kopā ar citiem LPNP valdes locekļiem darbojās Valkā.
Smilgas
Smilgas var būt:
Vedanta
Vedanta ir viena no pasaulē vissenākajām garīgajām filozofijām, kuras pamatā ir Vēdas. Tas ir hinduisma filozofiskais pamats, bet, kamēr hinduisms ietver Indijas kultūras aspektus, Vedanta ir universāla savā pielietojumā un ir vienlīdz nozīmīga visām valstīm un visām kultūrām.
Smilgas (Alojas pagasts)
Smilgas ir ciems Limbažu novada Alojas pagastā. Atrodas pagasta centrālajā daļā 3 km no pagasta centra Alojas un 118 km no Rīgas.
Apdzīvotā vieta atrodas netālu no autoceļa P15, Joglas upes krastā.
Vičenca
<mapframe text="Vičenca" width=260 height=260 zoom=11 > { "type": "ExternalData", "service": "geoshape", "ids": "Q6537" }
Vičenca (it) ir pilsēta Veneto reģionā, Itālijā.
Pirmie cilvēki pilsētas vietā uz dzīvi apmetās 3.—2. gadsimtā p.m.ē. Mūsdienās Vičenca ir viena no bagātākajām pilsētām Itālijā, kā arī tas ir trešais lielākais industriālais centrs valstī pēc eksporta vērtības. 2012. gadā pilsētas iedzīvotāju skaits sasniedza 111,6 tūkstošus cilvēku. Tajā atrodas 23 Andrea Palladio projektētas ēkas.
Ievērojamas personības
Vičencā dzimuši vai dzīvojuši:
Asano Nagasato
Asano Nagasato (ja; dzimusi ) ir bijusī japāņu futboliste, bijusi Japānas sieviešu futbola izlases dalībniece.
Antons Volčenkovs
Antons Volčenkovs (dzimis 1982. gada 25. februārī) ir krievu hokejists, aizsargs, Krievijas hokeja izlases dalībnieks. Pašlaik (2020) ir bez kluba.
Spēlētāja karjera
Volčenkovs savu profesionālā spēlētāja karjeru uzsāka 1999.—00. sezonā, kad debitēja Krievijas Augstākās līgas kluba Maskavas CSKA sastāvā. Nākamās divas sezonas aizsargs aizvadīja Maskavas "Krylia Sovetov" sastāvā, taču tad pārcēlās uz Ziemeļameriku.
2002.—03. sezonā Volčenkovs debitēja NHL, spēlējot Otavas "Senators" sastāvā. "Senators" rindās Volčenkovs spēlēja līdz pat 2010. gada vasarai, kad noslēdza līgumu ar Ņūdžersijas "Devils" vienību. "Devils" spēlēja līdz pat 2014. gada vasarai, kad tika ievietots neaizsargāto spēlētāju sarakstā. Volčenkovs noslēdza līgumu ar Našvilas "Predators", tās sastāvā aizvadot nākamo sezonu.
2015.—16. gada sezonu izlaida, taču 2016. gada maija sākumā noslēdza līgumu ar KHL klubu Vladivostokas "Admiral". Vēlāk pievienojās Ņižņijnovgorodas "Torpedo".
Krievijas izlases rindās kļuvis par 2009. gada Pasaules čempionu, spēlējis arī 2006. un 2010. gada olimpiskajās spēlēs.
Aleksandrs Hercens
Aleksandrs Hercens (ru; 1812–1870) bija krievu filozofs un publicists.
Dzīvesgājums
Dzimis 1812. gadā muižnieka Ivana Jakovļeva un Henrietes Vilhelmīnes Luīzes Hāgas ģimenē. Studēja Maskavas Universitātē (1829–1833), iepazinās ar Beļinski, Ogarjovu un Bakuņinu.
Nikolaja I valdīšanas laikā 1834. gadā viņu apcietināja par Sensimona uzskatu propagandu un izsūtīja uz Permu, pēc tam uz Vjatku. 1839. gadā Hercenam atļāva atgriezties Maskavā, kur 1840. gadā viņš sāka nodarboties ar publicistiku. 1841.-1842. gados viņu nometināja Novgorodā, tad atļāva atgriezties Maskavā. 1847. gadā, pēc tēva nāves saņēmis mantojumu, Hercens pameta Krieviju, dzīvoja Parīzē, pēc 1848. gada revolūcijas apspiešanas patvērās Šveicē. 1852. gadā pārcēlās uz dzīvi Londonā, kur 1853. gadā izveidoja "Brīvo krievu tipogrāfiju", 1857. gadā sāka izdot laikrakstu "Zvans" (Колокол), kurā darbojās arī anarhisma ideologs Bakuņins. 1865. gadā pārcēlās uz Šveici. Miris Parīzē 1870. gadā, vēlāk pārapglabāts Nicas kapsētā.
Jans Karols Hodkevičs
Jans Karols Hodkevičs (pl, lt, be, uk; dzimis 1560. gadā, miris ) bija Polijas-Lietuvas kopvalsts valsts darbinieks. Žemaitijas ģenarālstārasts (1599—1616), Lietuvas hetmanis (1600—1605), Lietuvas lielhetmanis (1605—1621) un Viļņas vaivads (1616—1621).
Dzīvesgājums
Cēlies no Hodkeviču dzimtas. Dzimis 1560. gadā Viļņas kastelāna Jana Hodkeviča ģimenē. Studēja Viļņas un Ingolštates universitātēs. Komandēja Polijas-Lietuvas karaspēku Poļu—zviedru kara (1600—1629), arī Moldāvijas magnātu kara (1593–1617) un Poļu-krievu kara (1605–1618) laikā. Kritis Hotinas kaujā Poļu-turku kara (1620–1621) laikā.
Latvijas vēsturē visvairāk pazīstams kā Polijas-Lietuvas kopvalsts karaspēka komandieris Poļu—zviedru kara (1600—1629) laikā, Zviedrijas karaspēka uzvarētājs Paides kaujā 1604. gadā un Salaspils kaujā 1605. gada 27. septembrī. Pirms tam komandēja poļu karaspēka labo spārnu Kokneses kaujas laikā 1601. gada 23. jūnijā. 1609. gadā ieņēma Pērnavas pilsētu, bet naktī uz 1609. gada 24. martu sakāva zviedrus Salacgrīvas kaujā.
Džims Kurjē
Džims Kurjē (en; dzimis, Orlando, ASV) ir bijušais amerikāņu tenisists, kurš savulaik bija ATP ranga līderis. Karjeras laikā uzvarējis 4 Grand Slam turnīros. 2 reizes Austrālijas atklātajā čempionātā un 2 reizes Francijas atklātajā čempionātā. D. Kurjē pieder rekords kā jaunākajam vīrietim, kurš sasniedzis visu četru Grand Slam turnīru finālus (22 gadi, 11 mēneši).
THX 1138
"THX 1138" (en) ir 1971. gada ASV zinātniskās fantastikas filma, kuras režisors un viens no scenārija autoriem ir Džordžs Lūkass. Filmā galvenās lomas atveido Roberts Djuvals, Donalds Plezenss, Dons Pedro Kollijs, Megija Makomija un Ians Volfs. "THX 1138" ir Lūkasa pirmā režisētā pilnmetrāžas filma, tās pamatā ir viņa paša studentu filma Electronic Labyrinth: THX 1138 4EB, ko viņš izveidoja, studējot Dienvidkalifornijas Universitātē. Viens no filmas producentiem ir Frānsiss Fords Kopola.
Filmas darbība norisinās antiutopiskā nākotnē, kurā iedzīvotājus kontrolē, izmantojot androīdus, kā policiju, kā arī psihotropās vielas, kas nomāc emocijas.
Mazezera iela
Mazezera iela ir viena no Viesītes pilsētas ielām. Tā ir neliela iela ar mazstāvu savrupmāju apbūvi pilsētas ziemeļos. Iela ir 150 m gara un tajā ir 7 adreses. Iela nosaukta par godu Viesītes Mazajam ezeram un šī ir vienīgā šāda nosaukuma iela Latvijā.
Sūreņu dzimta
Sūreņu dzimta ir neļķu rindas augu dzimta, kurā ietilpst galvenokārt lakstaugi. Pasaulē zināmas ap 1100 sugu, kuras ir sastopamas gandrīz visur pasaulē, taču ir visizplatītākās ziemeļu puslodes mērenā klimata joslā. Latvijā ir konstatētas ap 45 sugu, no tām apmēram 20 ir reti, vienu vai dažas reizes konstatēti ievazāti (adventīvi) augi vai dārzbēgļi. Vairākums Latvijā pastāvīgi sastopamo savvaļas floras sugu ir diezgan biežas sausās nezālienēs, dažādās pļavās un ūdens piekrastē.
Vairākas sugas tiek kultivētas kā dekoratīvie augi. Dažas Triplaris sugas nodrošina zāģmateriālus un malku. Floridā no Coccoloba uvifera augļiem tiek gatavots un tiek komerciāli pārdots ievārījums. Divu griķu (Fagopyrum) sugu sēklas tiek ēstas kā graudaugi vai tos izmanto miltu pagatavošanai. Rabarberi (Rheum rhabarbarum un tā hibrīdi) ir pārtikas produkts. Pļavas skābenes (Rumex acetosa) lapas ēd salātos vai kā lapu dārzeni.
Tajā pašā laikā sūreņu dzimtā ir sastopamas dažas no visizplatītākajām nezālēm (invazīvajām sugām), piemēram, japānas dižsūrene.
Apraksts
Lielākā daļa šīs dzimtas augu ir daudzgadīgi lakstaugi, taču ir sastopami arī koki, krūmi un vīteņaugi. Dzimtas pārstāvjiem raksturīgas veselas, pamīšus izvietotas lapas. Pie lapu pamata, saaugot pielapēm, veidojas turzīte. Ziedi parasti ir divdzimumu, tie parasti ir ķekarveida, skarveida vai vārpveida ziedkopā. Apziednis ir vienkāršs, apziedņa lapas ir vienā vai divos gredzenos, to skaits 5 vai 6. Auglis ir riekstiņš.
Ģintis
Kopš 2019. gada marta sūreņu dzimtā ir atzītas 56 ģintis :
Mazsālijas
Mazsālijas, agrāk — Mazsalija, ir ciems Kuldīgas novada Snēpeles pagastā. Izvietojies pagasta ziemeļos Sprincupes krastā pie autoceļa V1294 4,5 km no pagasta centra Snēpeles, 10,5 km no novada centra Kuldīgas un 161 km no Rīgas. Apdzīvotā vieta izveidojusies ap bijušās Mazsalijas muižas (Massale/Klein-Sahlingen) centru, Mazsalijas krogu un dzirnavām. 1847. gadā būvētajās dzirnavās ierīkots viesu nams «Mazsālijas», netālu — briežu dārzs.
Kvīnsboro tilts
Kvīnsboro tilts (en), oficiāli saukts par Eda Koča Kvīnsboro tiltu (Ed Koch Queensboro Bridge) ir divdaļīgs, divstāvu konsoles tipa tilts, kas atrodas Ņujorkā, Ņujorkas štatā, ASV. Tilts savieno Manhatanu ar Kvīnsu, šķērsojot Īstriveru un Rūzvelta salu. Tas ir viens no četriem Ņujorkas tiltiem, pār kuru bez maksas var šķērsot Īstriveru, pārējie ir Bruklinas tilts, Viljamsburgas tilts un Manhatanas tilts.
Tilta augšējā stāvā atrodas četras joslas, ietves un veloceliņš, bet apakšējā stāvā piecas joslas. Tilta kopējais garums ir 1 135 metri, bet platums 30 metri. Tilta augstums līdz upes ūdenim ir 40 metri. Pēc 2008. gada datiem tiltu katru dienu šķērso ap 176 306 transportlīdzekļiem, bet gada laikā ap 64,4 miljoniem transportlīdzekļu.
Tilta celtniecība ir uzsākta 1903. gadā, bet atklāts satiksmei 1909. gada 30. martā. Kopējās tilta izmaksas bija ap 18 miljoniem ASV dolāru, kas mūsdienu naudas izteiksmē ir ap 455 miljoniem ASV dolāru. 1978. gada 20. decembrī tilts atzīts par Nacionālo vēstures inženiertehnisko pieminekli. Kopš 2011. gada tilta oficiālais nosaukums ir Eda Koča Kvīnsboro tilts, par godu bijušajam Ņujorkas mēram Edam Kočam.
Ienākumi
Ienākumi ir naudas līdzekļi vai materiālie aktīvi, ko valsts, fiziskā vai juridiskā persona saņēmusi kādas darbības rezultāta noteiktā laika posmā.
Faktora ienākumi
Faktora ienākumi ir ienākumi, kuri tiek iegūti, izmantojot faktorus vai ražošanas resursus.
Galvenais ir grozījums darbā. Darbaspēka palidzība var radīt ienākumus bez algas, ja jūs esat uzņēmējs, tad ienākumi no uzņēmuma netiks apvienoti ar jūsu algu un tādējādi tas nenozīmē faktora ienākumus. Tas pats attiecas uz depozīta īri un procentiem. Taču jauktie ienākumi no lauksaimnieciskās darbības ietilpst šajā klasifikācijā.
Nominālie ienākumi
Šis termins atteicas uz personas finanšu līdzekļu apjomu noteiktā laika periodā, ko izmantos, lai iegādātos kaut ko par cenu, kas raksturīga šim periodam. Parasti to apzīmē ar ienākumiem, neņemot vērā tādus faktorus kā nodokļi un cenu izmaiņas.
Micron Technology
Micron Technology, Inc. ir ASV elektronikas komponenšu ražošanas uzņēmums. Tā galvenais birojs ir Boisisitijā, Aidaho. Uzņēmums ir dibināts 1978. gadā.
Micron ražo dažāda veida pusvadītāju komponentes, ieskaitot DRAM, zibatmiņu un pusvadītāju diskus. Tā produkti patērētājiem tiek pārdoti ar Crucial un Ballistix zīmola. Uzņēmums ir arī viens no pieciem lielākajiem pusvadītāju ražotājiem pēc tirdzniecības statistikas pasaulē.
Uzņēmuma akcijas tiek kotētas Nasdaq biržā.
Vēsture
1978. gada vasarā ASV pusvadītāju uzņēmuma Mostek trīs izstrādes inženieri Vords Pārkinsons, Dennis Vilsons un Dags Pitmans pārgāja darbā uz Inmos. Mostek bija neapmierināts, ka tiek pārvilināti tā darbinieki, un uzsāka juridisku cīņu pret Inmos. Oktobrī Vorda Pārkinsona vadībā šie inženieri pameta Inmos un nolēma dibināt paši savu izstrādes un konsultāciju uzņēmumu. Micron Technology, Inc. tika dibināts 1978. gada 5. oktobrī Boisisitijā, Aidaho. Visi trīs Mostek bija strādājuši 64 kilobitu brīvpiekļuves atmiņas (RAM) projektā, un tagad, pēc strīda starp Inmos un Mostek, viņi noslēdza ekskluzīvu līgumu ar Mostek, lai tam izstrādātu 64K mikroshēmu. Nākamajā gadā Mostek tika pārdots United Technologies, un tas atcēla Micron līgumu ar Mostek. Nu bija jāmeklē jauni klienti. Trīs izstrādes inženieri, kuriem vēlāk pievienojās Vorda Pārkinsona dvīņubrālis Džozefs (Džo), Volstrītas jurists un iespējamais Micron vadītājs, nolēma turpināt 64K mikroshēmas izstrādi, un sāka meklēt investorus. Potenciālie investori ASV bija ļoti skeptiski noskaņoti par maza uzņēmuma iespējām konkurēt ar Japānas mikroshēmu ražotājiem. Finansiālu atbalstu tomēr izdevās atrast no vietējiem Aidaho biznesmeņiem Toma Nikolsona, Allena Nobla, Rūdolfa Nelsona un Rona Jenkī. Vēlāk uzņēmums saņēma finansējumu arī no Aidaho miljardiera Džona Ričarda Simplota, kurš līdzekļus bija ieguvis kartupeļu biznesā un apgādāja McDonalds. Arī McDonalds ieguldīja Micron.
1981. gadā tika pabeigta pirmā ražotne (Fab 1) ar m² platību, un uzņēmums sāka ražot 64K DRAM atmiņas mikroshēmas. Micron mikroshēmas bija mazākas par konkurentu mikroshēmām. 1983. gada sākumā Micron vēl vairāk samazināja savu mikroshēmu lielumu, tādējādi pievēršot pusvadītāju inženieru un klientu uzmanību visā pasaulē. Samazinot mikroshēmu lielumu samazinājās arī uzņēmuma ražošanas izmaksas. 1984. gadā uzņēmuma akcijas sāka kotēt NASDAQ biržā. Šajā gadā Micron nopelnīja 29 miljonus ASV dolāru pēc nodokļu nomaksas no ieņēmumiem 84 miljonu dolāru apmērā, un tā peļņas un ieņēmumu attiecība bija viena no augstākajām, ko uzrādīja elektronikas uzņēmumi visā pasaulē. Otrā ražotne tika pabeigta 1984. gada beigās, un sāka izlaist 256K DRAM mikroshēmas.
1985. gada sākumā pieprasījums pasaules pēc atmiņas mikroshēmām pārsniedza piedāvājumu. Septembrī Micron krasi samazināja 64K mikroshēmu cenu, pārdodot katru par 1,95 dolāriem, krietni zem starptautiskās vidējās cenas 3,40 USD. Šis pasākums bija īslaicīgs, jo cenu samazināšana apdraudēja peļņu, atstājot Micron bez naudas, kas tam bija ļoti vajadzīga. Japānas uzņēmumi jau bija samazinājuši mikroshēmu cenu, bet tiem cenu samazinājums varētu tikt pieņemts kā ilgtermiņa stratēģija, jo to lielās naudas rezerves varētu izturēt ievērojamus peļņas samazinājumus. ASV konkurenti bija spiesti iziet no atmiņas mikroshēmu tirgus. Šīs agresīvās cenu noteikšanas stratēģijas sekas Micron bija postošas. Micron ienākumi kritās no 28,9 miljoniem dolāru 1984. gadā līdz 154 tūkstošiem 1985. gadā. 1985. gada pavasarī tika atlaista puse darbinieku un slēgta viena no divām ražošanas līnijām. 1986. gadā uzņēmuma zaudējumi bija 33,9 miljoni ar 48,8 miljoniem ieņēmumu. Micron 1985. gadā oficiāli apsūdzēja Japānas pusvadītāju rūpniecību par to, ka tā radījusi ASV nozares sabrukumu, nelegāli appludinot ASV tirgu ar produktiem, kas pārdoti par cenām, kas zemākas par ražošanas izmaksām, ko parasti dēvē par dempingu. Rudenī tas iesniedza 300 miljonu dolāru pretmonopola prasību pret sešiem Japānas elektronikas uzņēmumiem. Pēc šī un citu līdzīgu sūdzību pret Japānas uzņēmumiem izskatīšanas 1986. gadā starp ASV un Japānu tika parakstīts Pusvadītāju tirdzniecības līgums (Semiconductor Trade Agreement), kas noteica taisnīgas cenas Japānas atmiņas mikroshēmām. Tas ļāva Micron īstenot atveseļošanos. 1985. gadā tika izlaista 1 megabitu DRAM mikroshēma.
1991. gadā Micron ienāca personālo datoru tirgū, nodibinot uzņēmumu Edge Technology, Inc. Tika cerēts, ka pastāvīgie ieņēmumi no datoru nodaļas palīdzēs mazināt svārstību ietekmi atmiņas mikroshēmu tirgū. Gadu vēlāk Edge Technology mainīja nosaukumu uz Micron Computer, Inc. 1991. gadā Micron atcēla savus plānus attīstīt mikroprocesorus, un decentralizēja savu darbību, sadalot uzņēmumu piecās meitas sabiedrībās ar mātes uzņēmumu Micron Technology, Inc. un pamatdarbības vienību Micron Semiconductor, Inc.
1996. gadā personālo datoru ražotājs ZEOS International iegādājās Micron Technology meitas uzņēmumus Micron Computer un Micron Custom Manufacturing Services. Atgriezeniskās apvienošanās rezultātā Micron Technology ieguva ZEOS kontrolpaketi. Uzņēmums ZEOS International tika pārdēvēts par Micron Electronics, ZEOS zīmols tika nomainīts ar Micron, vēlāk MicronPC. Divu gadu laikā Micron Electronics Aidaho bija divkāršojis produkcijas izlaidi un pievienojis divas jaunas ražotnes Ziemeļkarolīnā un Malaizijā. 1996. gada septembrī tika izveidots zīmols Crucial Technology, lai pārdotu atmiņas jauninājumus galalietotājiem, tādējādi dodot iespēju uzlabot savus datorus. 1997. gadā, Micron Technology iegādājās vidējās klases serveru ražotāju NetFrame Systems Inc..
1995. gada beigās sākās atmiņas mikroshēmu cenu lejupslīde, kas smagi ietekmēja Micron peļņu. Uzņēmuma fiskālajā 1996. gadā mikroshēmu cenas kritās par 75 %, tādējādi "noēdot" iepriekšējā gada rekordlielo 250 miljonu dolāru peļņu. Micron apturēja Jūtas ražotnes būvniecību. 1998. gadā zaudējumi sasniedza 233,7 miljonus dolāru. Neskatoties uz finanšu grūtībām un uzskatot, ka atmiņas mikroshēmu cenas pieaugs, uzņēmums paplašināja savu darbību, 1998. gada beigās par 800 miljoniem USD iegādājoties Texas Instruments atmiņas nodaļu. 1998. gadā Micron 46 % no saviem ieņēmumiem attiecināja uz atmiņas mikroshēmu pārdošanu un 48 procentus uz Micron Electronics nodaļas datoru pārdošanu. 1999. gada vidū datorsistēmu pārdošanas apjomi bija samazinājušies, sasniedzot tikai 36 % no kopējā pārdošanas apjoma, bet atmiņas mikroshēmu pārdošana veidoja vairāk nekā 60 procentus. Lai zināmā mērā kompensētu atkarību no svārstīgā atmiņas mikroshēmu tirgus, uzņēmums plānoja tālākus diversifikācijas pasākumus.
2001. gada jūnijā Micron Electronics tika pārdots investīciju uzņēmumam Gores Technology Group.
2002. gadā, ASV Tieslietu departaments uzsāka pārbaudi DRAM ražotāju aktivitātēs. ASV datoru ražotāji, ieskaitot Dell un Gateway, apgalvoja, ka paaugstinātās DRAM cenas radīja zaudētus ieņēmumus un kavēja efektivitāti tirgū. Līdz šim, pieci ražotāji ir atzinuši savu iesaisti internacionālā cenu sarunāšanas skandālā. Šie ražotāji ir, Hynix, Infineon, Micron Technology, Samsung Electronics un Elpida. Micron Technology netika sodīts tā iesaistē, jo uzņēmums sadarbojās ar izmeklētājiem.
2006. gadā, Micron tika piešķirta imunitāte apmaiņā pret sadarbību ar varas iestādēm cenu sarunāšanas lietā pret četriem citiem ražotājiem.
2007. gada jūnijā, Stīvs Epltons nodeva vadītāja amatu Markam Durkanam.
Micron, 2008. gada martā, izveidoja Aptina Imaging, kas bija Micron CMOS attēlu sensoru divīzija (pašlaik daļa no ON Semiconductor). Aptina Imaging tika daļēji pārdota grupai, kurā atrodas arī TPG un Riverwood Capital, un 2009. gada jūlijā kļuva par neatkarīgu, privātu uzņēmumu. Micron kļuva par daļēju uzņēmuma īpašnieku.
2008. gada 9. oktobrī, Micron paziņoja par tā atmiņas darbību restrukturizāciju ar plāniem samazināt tā darbaspēku par aptuveni 15 procentiem. Lielākā daļa darbinieku tika atlaisti uzņēmuma galvenajā mītnē Boisisitijā. 12. oktobrī, uzņēmums paziņoja par Qimonda akciju iegādi uzņēmumā Inotera technologies par 400 miljoniem dolāru.
Micron, 2009. gadā 23. februārī, paziņoja par tā 200 mm mikroshēmu ražošanas izbeigšanu tā Boisisitijas ražotnē, kam sekotu vēl 2000 atlaistu darbinieku. 2009. gada maijā, uzņēmums iegādājās FLCOS mikro displeju uzņēmumu Displaytech.
Micron, 2010. gadā 10. februārī, piekrita iegādāties zibatmiņas-čipu ražotāju Numonyx par aptuveni 1,27 miljardiem dolāru. Micron izsniegs 140 miljonus akciju Numonyx investoriem: Intel Corporation, STMicroelectronics un Francisco Partners.
2011. gada aprīlī, Micron un Intel atvēra otro kopuzņēmumu, NAND zibatmiņas ražotni, IM Flash Singapore, Singapūrā.
2012. gada 3. februārī, izpilddirektors, Stīvs Epltons, nomira mazā Lancair lidmašīnas avārijā, Boisisitijā, Aidaho. Tā laika Micron vadītājs, Marks Durkans, nomainīja Epltonu kā izpilddirektoru īsi pēc avārijas.
2012. gada 23. februārī, Micron Technology kļuva par lielāko Inotera Memories akciju turētāju, kas ir nozīmīgs DRAM (dinamiskā brīvpiekļuves atmiņa) ražotājs Taivānā.
Micron un Intel paziņoja 2012. gada 28. februārī, ka viņi paplašinās savu NAND zibatmiņas kopuzņēmuma vienošanos, lai palielinātu kopuzņēmuma stabilitāti un efektivitāti. Intel pārdotu savu daļu akciju iekš IM Flash Singapore, kopā ar savu daļu IM Flash Technologies inventāra, kas atrodās Micron ražotnē Virdžīnijā. Tā rezultātā, IM Flash Singapore pilnībā piederēja Micron un kļuva par ceturto ražotni Singapūrā.
2012. gada 2. jūlijā, Micron paziņoja, ka viņi iegādāsies par 2.5 miljardiem dolāru bankrotējušo Elpida Memory, kā arī 24% akciju (papildus 65% iegūtiem caur Elpida) Rexchip Electronics no Powerchip. Šī rīcība ir dubultojusi Micron atmiņas tirgus daļu līdz 24%. Kips Bedards no Micron ir teicis, ka šāda rīcība atstāj tikai viņa uzņēmumu un divas Dienvidkorejas firmas kā nopietnus DRAM ražotājus un bez papildus produktiem tirgū, vairs nebūtu nekāda pārprodukcija, kamēr izaugsme mobilajā, tīkla un serveru tirgos turpinātu izaugsmi nākotnē.
Micron tika nosaukts par vienu no Thomson Reuters 2012. un 2013. gada inovatoriem.
Micron publiski izziņoja, ka tas līdz 2014. gada augustam samazinās savu pasaules darbaspēku par 5%, kas skartu aptuveni 1500 darbiniekus.
2014. gada 7. janvārī, Micron paziņoja "ieņēmumi fiskālā 2014. gada pirmajā ceturksnī bija 4,04 miljardi dolāru un bija 42 procentus augstāki salīdzinot ar fiskālā 2013. gada ceturto ceturksni un 120 procentus augstāki salīdzinot ar fiskālā 2013. gada pirmo ceturksni".
2014. gada 20. janvārī, (mazāk nekā 4 gadus pēc Numonyx iegādes, 1000 darbinieki Itālijā), Micron paziņoja par 40% tā Itālijas darbinieku atlaišanu (419 darbinieki, gandrīz viena trešdaļa no kopējā paziņotā skaita).
2015. gada 28. jūlijā, Micron un Intel paziņoja 3D XPoint.
Neprāts (filma)
"Neprāts" (en) ir 1972. gada Apvienotās Karalistes trillera filma, kuras režisors un producents ir Alfreds Hičkoks. Filmā galvenās lomas atveido Džons Finčs, Aleks Makkovens un Berijs Fosters. Filma balstīta uz Artura La Berna 1966. gada romānu Goodbye Piccadilly, Farewell Leicester Square.
Micron Technology
Vēsture
2015. gada 2. oktobrī, Micron iegādājās Tidal Systems, pusvadītāju disku kontrolieru ražotāju un izstrādātāju.
Anonymous
Anonymous ir brīvi saistīta hakeru apvienība. Tā ir pret interneta cenzūru. Viņi ir uzlauzuši vairāku valstu valdību mājaslapas, kā arī dažādu drošības korporāciju mājaslapas.
Anonymous biedri savu publisko tēlu veido, slēpjoties aiz stilizētas Gaja Foksa maskas.
Raiens Mērfijs
Raiens Mērfijs (en; dzimis ) ir amerikāņu scenārists, režisors, producents.
Viņš ir pazīstams kā vienīgais vai viens no televīzijas seriālu Popular, Nip/Tuck, "Radīti skatuvei", "Amerikāņu šausmu stāsts" un The New Normal autors. Izglītību ieguvis Indiana University Bloomington. Pēc tam strādājis dažādos laikrakstos (The Miami Herald, Los Angeles Times, New York Daily News, Knoxville News Sentinel un Entertainment Weekly). 1990. gados sāka rakstīt scenārijus, taču karjeru televīzijā sācis 1999. gadā ar darbu pie seriāla Popular.
Miervaldis
Miervaldis var būt:
Neprāts (filma)
Filma stāsta par sērijveida slepkavu, kurš Londonā nožņaudz savus upurus un par bijušo Gaisa spēku pilotu, kuru viņš pataisa par vainīgu.
Filmas "Neprāts" pirmizrāde notika. Filmu izrādīja arī 1972. gada Kannu kinofestivālā. Tā ir trešā filma, ko viņš uzņēmis Lielbritānijā pēc pārcelšanās uz Holivudu, pēc "Mežāža zīmē" (1949) un "Skatuves bailes" (Stage Fright, 1950). "Neprāts" ir vienīgā Hičkoka filma, kurai izdošanas brīdī tika piešķirts R sertifikāts. Filma saņēma pozitīvas kritiķu atsauksmes, dēvējot to par labāko pēdējo gadu Hičkoka filmu. Tīmekļa vietnē Rotten Tomatoes filmai ir 90% vērtējums. Filmu nominēja četrām Zelta globusa balvām.
Sižets
Bīstams maniaks terorizē Londonu, izvarojot sievietes un nožņaudzot viņas ar kaklasaiti. Par pēdējo upuri kļūst Brenda Bleinija, kura vada laulību aģentūru. Neveiksmīgu sakritību rezultātā un viņas sekretāres liecības dēļ, aizdomas krīt uz viņas bijušo vīru, bijušo Gaisa spēku pilotu un tagad alkoholiķi Ričardu Bleiniju. Taču patiesībā vainīgais ir Ričarda draugs Bobs Rasks. Policijas meklēts, Bleinijs dodas pie savas bijušās kolēģes Bārbas un pārliecina viņu par savu nevainību.
Cietumā Bleinijs domā par bēgšanu. Viņš apzināti savaino sevi, lai nonāktu slimnīcā, no kuras viņš izbēg, lai dotos uz Raska mājām un atriebtos viņam. Ierodoties Raska dzīvoklī, viņš gultā atrod mirušu sievieti, kurai ap kaklu ir Raska kaklasaite. Oksfords, zinot, kur dosies Bleinijs, arī ierodas Raska dzīvoklī, kur satiek Bleiniju. Lai paslēptu līķi, dzīvoklī ierodas Rasks. Pamanot Bleiniju un inspektoru, Bleinijs norāda, ka Rasks nav aplicis kaklasaiti.
Micron Technology
Vēsture
Micron 2016. gada februārī paziņoja 3D NAND ražošanas paātrināšanu un 3D NAND tehnoloģijas pieejamību gan 2 bitu uz šūnu zibatmiņas (MLC), gan arī trīs bitu uz šūnu (TLC) 3D zibatmiņu.
Produkti
Micron ražo DRAM atmiņas komponentes un moduļus, ieskaitot SDRAM, DDR SDRAM, DDR2 SDRAM, DDR3 SDRAM, DDR4 SDRAM, LPDRAM, RLDRAM, PSRAM, un multi-čipu pakas. Micron ražo arī NAND, pārvaldīto NAND un NOR zibatmiņu, kā arī pusvadītāju diskus. Lexar un Crucial ir vieni no populārākajiem zīmoliem, kurus Micron izmanto, lai izplatītu preces.
2009. gada beigās, uzņēmums pirmais paziņoja pusvadītāju disku (SSD), kas izmanto 6 Gbit/s SATA interfeisu.
Apogi
Apogi, apogu ģints (Athene) ir pūču dzimtas (Strigidae) pūčveidīgo putnu ģints. Apvieno 5 mūsdienās dzīvojošas sugas. Tās mājo Eirāzijā, Āfrikā, Madagaskarā un Amerikā. Latvijā sastopama viena apogu ģints suga — mājas apogs (Athene noctua).
Zinātniskais nosaukums Athene atvasināts no sengrieķu dievietes Atēnas vārda, jo tās simbols bija pūce. Arī mūsdienās pūce joprojām simbolizē gudrību.
Kopīgās īpašības
Apogi ir neliela auguma pūču dzimtas putni ar brūnibaltu, raibumotu apspalvojumu, dzeltenām acīm un baltām uzacīm. Tiem nav ausu pušķu. Spārni noapaļoti, aste relatīvi īsa. Apogi medī gan naktī, gan dienā, bet mājas apogs galvenokārt dienas laikā.
Sistemātika
Apogu ģints (Athene)
Aizvēsturiskās sugas
Apogu ģintij pieder salīdzinoši daudz aizvēsturiskās sugas, kurām līdz mūsdienām saglabājušās tikai fosilijas:
Atmiņu klade
"Atmiņu klade" (en) ir 2004. gada ASV drāma, kuras režisors ir Niks Kasavetiss. Filma uzņemta pēc Nikolasa Sparksa biogrāfiskā romāna The Notebook. Galvenās lomas atveido Reičela Makadamsa un Raiens Goslings. Filmas pirmizrāde notika Sietlas Starptautiskajā kinofestivālā, bet ASV kinoteātros to demonstrēja no. Filma saņēmusi pozitīvas kritiķu atsauksmes.
Sižets
Filma vēsta par mīlestību līdz pat mūža galam. 17 gadus vecā Elisone jeb Elija, kura nāk no aristokrātu ģimenes, iemīlas nabaga zēnā Nojā, kas nespēj sniegt visus tos labumus, pie kuriem Elija pieradusi. Taču viņš padara viņu patiesi laimīgu, sniedzot savu mīlestību. Divi no dažādām sociālajām grupām nākuši cilvēki iemīlas, bet Elijas vecāki ir kategoriski pret Noju. Taču šī ir tā retā mīlestība, kas pārcietīs gan sauli, gan lietu, gan pērkonu.
Nominācijas un balvas
2005. gadā Raiens Goslings un Reičela Makadamsa uzvarēja kanāla MTV prēmijas nominācijā "Labākais skūpsts". Reičela Makadamsa tika nominēta kanāla MTV prēmijas nominācijā "Labākā sieviešu loma 2005. gadā". Džeimss Gārners tika nominēts Ekrāna aktieru ģildes balvai nominācijā "Labākais aktieris otrā plāna lomā".
Indijas administratīvais iedalījums
Indijas administratīvo iedalījumu veido 29 štati un 7 apvienotās teritorijas. Vēlētas likumdevējas vara un pārvalde, kas veidota pēc Vestminsteras modeļa ir visiem štatiem un divām no savienības teritorijām — Pudučerri un Deli Valsts galvaspilsētas teritorijai. Pārējo piecu savienības teritoriju tiešo pārvaldību veic centrālās valdības iecelti administratori. Pēc Štatu Reorganizācijas likuma pieņemšanas 1956. gadā, štatus veidoja uz valodu pamata. Kopš tā laika šī struktūra kopumā ir palikusi nemainīta. Štats vai savienības teritorijas sīkāk ir iedalītas 640 distriktos. Distrikti, savukārt, ir tālāk iedalīti tehsilos.
Tēmu Hartikainens
Tēmu Hartikainens (fi, dzimis ) ir somu hokejists, spēle uzbrucēja pozīcijā. Pašlaik (2022) Hartikainens pārstāv KHL komandu Ufas "Salavat Julajev". Iepriekš Hartikainens ir spēlējis Somijas hokeja līgas klubā Kuopio "KalPa", AHL klubā Oklahomasitijas "Barons" un NHL komandā Edmontonas "Oilers".
Somijas hokeja izlases sastāvā ir spēlējis 2015. gada Pasaules čempionātā un 2018. gada ziemas olimpiskajās spēlēs.
Enčupīte
Enčupīte var būt:
Apses (Sventes pagasts)
Apses ir ciems Sventes pagastā, Augšdaugavas novadā. Atrodas 210 km attālumā no Rīgas.
Miva Jonecu
Miva Jonecu (ja; dzimusi ) ir bijusī japāņu futboliste, bijusi Japānas sieviešu futbola izlases dalībniece.
Ventvorts Millers
Ventvorts Millers (en; dzimis Oksfordšīrā, Lielbritānijā) ir angļu aktieris. Vislabāk pazīstams ar Maikla Skofīlda lomu amerikāņu seriālā Izlaušanās.
Karjera
Ventvorts pirmo reizi TV ekrānos parādījās nenozīmīgā lomā amerikāņu kulta seriālā Bafija pret vampīriem, kurā attēloja studentu, kas kļuvis par jūras briesmoni. Pēc vairākām nelielām TV lomām Ventvorts debitēja uz kinoekrāniem filmā 2003. gadā Cilvēka traips (The Human Stain) kā Entonija Hopkinsa varonis jaunībā. 2005. gadā Ventvorts parādījās divos Meraijas Kerijas videoklipos - "We Belong Together" un "It's Like That". Pēc seriāla Izlaušanās noslēguma aktieris parādījies pāris epizodiskās lomās TV, kā arī filmā Nezūdošais ļaunums:Dzīve pēc nāves 2010. gadā.
Izlaušanās
Ventvorta aktiera karjeras pagrieziena punkts bija galvenās lomas iegūšana seriālā Izlaušanās 2005. gadā. Seriāls ātri kļuva par starptautisku fenomenu un ar galveno varoni priekšgalā ieguva nedalītas skatītāju simpātijas. Millera attēlotais Maikls Skofīlds ir inženieris, kurš, cenšoties izglābt brāli, izlaužas no stingrā režīma cietuma. Par Skofīlda lomu aktieris ticis nominēts gan Zelta globusa balvai kā labākais aktieris drāmas seriālā. Seriālam ir četras sezonas, tā filmēšana tika pārtraukta 2009. gadā
Privātā dzīve
Lai arī Ventvorts dzimis Lielbritānijā, abi viņa vecāki ir amerikāņi, un viņš uzaudzis Bruklinā Ņujorkā Amerikas Savienotajās valstīs. Ventvortam ir abu šo valstu pilsonība, taču viņš pats vienmēr uzsvēris, ka ir amerikānis. Viņa tēva senči bijuši afroamerikāņi, jamaikieši, angļi, vācieši un ebreji, taču mātes — krievi, franči, flāmi, sīrieši, libāņi. Ventvorts Millers 1995. gadā absolvējis Prinstonas Universitāti, iegūstot grādu angļu valodā un literatūrā. Studiju gados Ventvorts apceļoja pasauli kopā ar universitātes a capella grupu, pēc universitātes beigšanas viņš devās uz Losandželosu, lai piepildītu savu sapni, kļūstot par aktieri, taču pagāja vairāki gadi, līdz Ventvorts nokļuva otrā kameras pusē.